**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

***(ŠKOLSKI ODBOR)***

**KLASA:** 003-06/19-01/11

**URBROJ:** 2198-1-42-06-19-3

Sv. Filip i Jakov, 19. prosinca 2019. godine

Na temelju stavka 12. članka 10. Zakona o pravu na pristup informacijama („Narodne Novine“, broj: 25/13, 85/15) objavljuje se:

**Obavijest o Zaključcima s 35. sjednice Školskog odbora OŠ Sv. Filip i Jakov**

Dana 18. prosinca 2019. godine održana je 35. sjednica Školskog odbora OŠ Sv. Filip i Jakov. Nakon usvajanja Zapisnika s prethodne sjednice pristupilo se radu po dnevnom redu. Na dnevnom redu bile su sljedeće točke:

***D N E V N I R E D:***

1. *Pravilnik o postupku unutarnjeg prijavljivanja nepravilnosti*
2. *Usvajanje Financijskog plana za 2020. godinu, na prijedlog ravnateljice*
3. *Izmjena Godišnjeg plana i programa za šk.god. 2019./2020.*
4. *Ostalo*

Na 35. sjednici Školskog odbora zaključeno je sljedeće:

**Ad 1.**

Javne ustanove u kojima je zaposleno više od 50 djelatnika obvezne su do 1. siječnja 2020. donijeti ovaj Pravilnik, u skladu sa Zakonom o zaštiti prijavitelja nepravilnosti (NN 17/19). Ravnateljica je ukratko razjasnila najvažnije odredbe Pravilnika. Predsjednik ŠO-a je dao prijedlog za usvajanje Pravilnika na glasanje. Jednoglasno je prihvaćen prijedlog, te je Pravilnik usvojen

**Ad 2.**

 Ravnateljica je predstavila Financijski plan za 2020. godinu, koji je u odnosu na 2019. godinu povećan. Iznijela je glavne odrednice i smjernice Plana, odnosno na što će sve i kako biti utrošena namijenjena sredstva. Predsjednik ŠO-a je dao prijedlog za usvajanje Financijskog plana na glasanje. Jednoglasno je prihvaćen prijedlog, te je Financijski plan za 2020. usvojen.

**Ad. 3.**

Zbog štrajka u listopadu i studenom izgubljeno je 16 nastavnih dana, pa je ravnateljica predstavila Izmjenu godišnjeg plana i programa, te istaknula kako će nenastavni dani (Dan škole, Dan sporta i Projektni dan) biti nastavni, kao i dan 23. prosinca, posljednji tjedan u veljači (od 24. - 28. veljače - kada su trebali biti školski praznici po novom školskom kalendaru), 9. travnja; te 18., 19., 23., 24. 25. i 26. lipnja 2020., kada će biti posljednji dan škole prije ljetnih praznika. Time bi se nadoknadilo svih 16 dana nastave izgubljenih u razdoblju štrajka. Ovaj prijedlog dan je Osnivaču na razmatranje koji će ga dalje proslijediti Ministarstvu.

**Tajnica Škole:**

Marija Markulić, mag.iur.